Kúpna zmluva na dodanie  tovaru KNZ 01/2026
Vajcia

uzatváraná podľa § 409 a nasl. zákona č. 513/1991 Zb. Obchodný zákonník v znení neskorších predpisov  a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
 (ďalej len „Dohoda“)


medzi zmluvnými stranami :

Kupujúci:		
Názov:		Stredná odborná škola 
Sídlo:			Pod Sokolicami 14, 911 01 Trenčín
zastúpený:		Ing.  Pavol Koštialik, riaditeľ školy
Bankové spojenie:	Štátna pokladnica
IBAN:			SK40 8180 0000 0070 0065 0187
BIC:			SPSRSKBA
IČO: 			17053668 
DIČ:                            2020383035
		


(ďalej ako "kupujúci")

a

Predávajúci:
Obchodné meno:	
Sídlo: 			
zastúpený: 		
Bankové spojenie:	
Číslo účtu:		
IBAN: 			
IČO:	
DIČ:	
zapísaný:	

	
(ďalej ako "predávajúci")

(kupujúci a predávajúci sú pre účely tejto Dohody ďalej spoločne označovaní ako „zmluvné strany“)














Preambula
1. Táto Dohoda sa uzatvára ako výsledok verejného obstarávania – podlimitnej zákazky na dodanie tovaru „Vajcia“ ktorú vyhlásila Stredná odborná  škola  v Trenčíne.
2.  Predávajúci sa zaväzuje, že bude pri plnení tejto Dohody postupovať podľa jej ustanovení a v súlade so súťažnými podkladmi a s ponukou, ktorú predávajúci predložil kupujúcemu ako uchádzač v podlimitnej zákazke na dodanie tovarov „Vajcia“ a  je archivovaná u kupujúceho ako súčasť dokumentácie o tejto zákazke. Tieto dokumenty (tzn. súťažné podklady a ponuka) sú obom zmluvným stranám známe, boli zmluvnými stranami navzájom odovzdané a obe zmluvné strany ich považujú za súčasť tejto Dohody.

Čl. I
Predmet Dohody

1. Predmetom tejto Dohody je úprava dodacích, platobných, fakturačných a ďalších obchodných podmienok, za ktorých sa predávajúci zaväzuje dodávať kupujúcemu tovar.

2. Na základe tejto Dohody sa predávajúci zaväzuje dodať kupujúcemu Vajcia (ďalej len ako „tovar“),, podľa špecifikácie uvedenej v Prílohe č. 1 tejto Dohody, ktorá je jej neoddeliteľnou súčasťou, vrátane služieb súvisiacich s dopravou na miesto dodania prepravnými prostriedkami predávajúceho a spôsobom v súlade s príslušnými platným právnymi a hygienickými predpismi, vyložením tovaru do skladu na mieste určenia, na základe objednávok kupujúceho a za podmienok, uvedených v tejto Dohode a príslušnej objednávke kupujúceho a záväzok kupujúceho riadne objednaný tovar prevziať a zaplatiť zaň predávajúcemu dohodnutú cenu, podľa platobných podmienok dohodnutých v tejto Dohode.

3. Množstvá uvedené v Prílohe č.1 tejto Dohody sú množstvá len predpokladané počas trvania Dohody a kupujúci je oprávnený objednať si väčšie, resp. menšie množstvo tovaru a to na základe jeho aktuálnych potrieb. 

4. Na základe tejto Dohody je kupujúci oprávnený si  objednať aj tovar, ktorý nie je uvedený v Prílohe č. 1 tejto Dohody, tzv. príbuzný sortiment, ktorý bude v dobe  objednávky uvedený  v platnom cenníku predávajúceho za podmienok uvedených v tejto Dohode a v súlade so Zákonom o verejnom obstarávaní. 

5. Predávajúci je povinný v zmysle tejto Dohody dodávať  tovar, ktorý zodpovedá Slovenským technickým normám a/alebo normám EÚ a je výlučne v 1.akostnej triede. Predávajúci je povinný dodávať všetky svoje plnenia kupujúcemu zodpovedne, riadne a včas, odborne, hospodárne a s náležitou starostlivosťou.

6. Komunikácia medzi zmluvnými stranami bude prebiehať výlučne v slovenskom jazyku a
     prostredníctvom na to určených e-mailových adries resp. prostredníctvom na to určeného 
     osobitného telefonického kontaktu uvedených v tejto Dohode.

7. Predávajúci sa zaväzuje objednaný tovar dodať kupujúcemu do určeného miesta dodania a odovzdať kupujúcemu doklady vzťahujúce sa na dodaný tovar.









Čl. II
Kúpna cena a platobné podmienky

1. Cena tovaru je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov v súlade s predloženou cenovou ponukou na dodávku tovaru zo strany predávajúceho, ktorá je Prílohou č. 1 tejto Dohody vo výške:

cena celkom za celý predmet zákazky ............................. € (slovom: .................. eur a ............ centov) bez DPH  
 
cena celkom za celý predmet zákazky............................ € (slovom: .................. eur a ............ centov) s DPH  
(doplní predávajúci podľa ponukovej ceny)

2. Právo na zaplatenie kúpnej ceny za objednaný tovar vzniká predávajúcemu riadnym, t.j. v množstve a kvalite podľa tejto Dohody, ako aj  včasným dodaním objednaného tovaru do určeného miesta  a prevzatie tovaru kupujúcim.

3. Predávajúci bude vystavovať  a doručovať Kupujúcemu faktúry 2 x mesačne a to za  riadne  a včas dodaný tovar v danom mesiaci, pričom druhá  faktúra v danom kalendárnom mesiaci musí byť Kupujúcemu doručená najneskôr do 3.kalandárneho  dňa nasledovného mesiaca. Podkladom pre vystavenie faktúry a jej súčasťou budú dodacie listy potvrdené osobou, ktorá tovar prevzala. Fakturovaný bude vždy len skutočne dodaný a prevzatý tovar. 

4.  Faktúra je splatná do 14 dní odo dňa jej doručenia kupujúcemu. Kupujúci sa zaväzuje uhradiť faktúru v termíne jej splatnosti. Faktúra sa považuje za uhradenú dňom odpísania fakturovanej sumy z účtu kupujúceho v prospech účtu predávajúceho.

5. Faktúra musí spĺňať náležitosti daňového dokladu v zmysle platných právnych predpisov SR. V prípade, že faktúra nebude obsahovať požadované náležitosti, kupujúci je oprávnený vrátiť ju predávajúcemu na prepracovanie (doplnenie, opravu). V takom prípade začne plynúť nová lehota splatnosti dňom doručenia opravenej faktúry kupujúcemu.

6. Elektronická fakturácia v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme v platnom znení sa umožňuje a kupujúci akceptuje predloženie elektronickej fakturácie. 

7. Ceny jednotlivých položiek tovaru sú uvedené ako maximálne jednotkové ceny v štruktúrovanom rozpočte ceny - cenníku (ďalej aj ako „cenník"), ktorý tvorí Prílohu č. 1 tejto Dohody.

8. Maximálne jednotkové ceny tovaru  obsahujú všetky náklady predávajúceho, ktoré mu vznikli v súvislosti s dodaním tovaru Kupujúcemu vrátane dodávky na miesto dodania, vykládky tovaru, príslušných daní a iných platieb, náklady na balenie a pod..  Sadzba DPH bude účtovaná v súlade so všeobecne platnými predpismi v čase fakturácie.

9. V prípade požiadavky kupujúceho na iné produkty z obchodnej ponuky  predávajúceho  tzv. príbuzný sortiment, ktorý nie je  uvedený v Prílohe č. 1 tejto Dohody, sa  jednotková cena za jednotlivé tovary určí ako násobok všeobecnej  platnej jednotkovej ceny tovaru uvedeného v cenníku predávajúceho platného v čase objednávky  a počtu jednotiek tovaru príbuzného sortimentu  uvedených v objednávke. Zmluvné strany sa výslovne dohodli, že v prípade objednávania príbuzného sortimentu nie je potrebné uzatvorenie Dodatku k tejto Dohode.

10. Pre účely tejto Dohody sa za všeobecne platnú jednotkovú cenu tovaru považuje cena uvedená v cenníkoch predávajúceho dostupných v jeho obchodných prevádzkach v rámci SR alebo zverejnená na web stránkach predávajúceho.

11. Zmeny cien tovaru je možné meniť len na základe zmien sadzby DPH, daňových odvodov  a podľa  podmienok uvedených v tejto Dohode, a to formou dodatku odsúhlaseného oboma zmluvnými stranami. Takáto zmena  cien nie je možná v prípade, ak sa počas trvania tejto Dohody dodávateľ  registroval ako platiteľ DPH, pričom v čase podpisu tejto Dohody nebol platca DPH.

12. Zmenená kúpna cena na základe zmien sadzby DPH a/alebo daňových odvodov sa upravuje prvým dňom účinnosti  týchto zmien DPH, daňových odvodov.

13. Zmluvné strany sa vzájomne dohodli, že sú počas trvania tejto Dohody oprávnené upravovať  jednotkovú cenu  za tovar  s ohľadom na vývoj cien na trhu, najmä ak sa výrazne znížia/zvýšia jednotkové  ceny za tovary, za nasledovných podmienok:
13.1 [bookmark: _Hlk107238913][bookmark: _Hlk34222251][bookmark: _Hlk133431699]Kupujúci je oprávnený zrealizovať prieskum trhu za účelom zníženia jednotkovej ceny za tovar aktualizáciou jednotkových cien za daný tovar – položky uvedené v prílohe č. 1 tejto Dohody, za ktorú by  ho bolo možné aktuálne kúpiť na trhu  v polročných intervaloch. 
13.2 Prieskum trhu bude realizovaný minimálne prostredníctvom troch nezávislých ponúk na jednotkové ceny daného  tovaru. Ponuky, ktoré je kupujúci oprávnený posudzovať v rámci prieskumu trhu musia byť zhodné s podmienkami dohodnutými v tejto Dohode. Z prieskumu trhu kupujúci vedie písomnú dokumentáciu.
13.3  V prípade, ak priemer  jednotkovej ceny za tovar určenej z troch najnižších ponúk získaných v rámci prieskumu trhu je nižší ako  jednotková cena tovaru podľa Prílohy č. 1  tejto Dohody o 10% a viac, je kupujúci oprávnený v objednávke na dodanie tovaru požadovať od predávajúceho dodanie tovaru za jednotkovú cenu zodpovedajúcu sume priemeru medzi tromi najnižšími  jednotkovými cenami zistenými z tohto prieskumu trhu a predávajúci sa zaväzuje dodať tovar kupujúcemu za takto určenú jednotkovú cenu. Dokumentácia o výsledkoch prieskumu trhu bude súčasťou objednávky kupujúceho. O výsledku prieskumu trhu bude Kupujúci  informovať Predávajúceho mailom.
13.4 V prípade zníženia cien tovaru v nadväznosti na zrealizovaný prieskum trhu, predloží Predávajúci Prílohu č. 1 tejto Dohody, v ktorej budú upravené, t.j. znížené príslušné jednotkové ceny podľa ceny požadovanej kupujúcim na základe vykonaného prieskumu trhu a  za týmto účelom bude zmluvnými stranami  uzavretý dodatok k Dohode.
13.5 Predávajúci  je oprávnený požiadať o aktualizáciu a zvýšenie jednotkových cien na tovar – položky uvedené v prílohe č. 1 k tejto Dohode , za ktorú by bolo možné aktuálne kúpiť na trhu  daný tovar v polročných intervaloch, na základe vykonaného prieskumu trhu kupujúcim.
13.6 Takýto prieskum trhu môže realizovať kupujúci, na základe písomnej žiadosti od predávajúceho, ktorá musí byť kupujúcemu doručená  najskôr po uplynutí 6 mesiacov od účinnosti Dohody a nasledujúcom období  najskôr od uplynutia 6 mesiacov od poslednej aktualizácie jednotkových cien za tovar  na základe prieskumu trhu. Prieskum trhu kupujúci  zrealizuje minimálne prostredníctvom troch ponúk. Ponuky, ktoré je kupujúci  oprávnený posudzovať v rámci prieskumu trhu musia byť zhodné s podmienkami dohodnutými v tejto Dohode. Z prieskumu trhu kupujúci vedie písomnú dokumentáciu. O výsledku prieskumu trhu bude kupujúci  informovať predávajúceho mailom.
13.7 V prípade, ak priemer  jednotkovej ceny za tovar určenej z troch najnižších ponúk získaných v rámci prieskumu trhu je vyšší ako jednotková cena tovaru podľa Prílohy č. 1  tejto Dohody o 10% a viac, je predávajúci oprávnený od kupujúceho požadovať navýšenie jednotkovej ceny za jednotlivý tovar na priemer  jednotkovej ceny za jednotlivý tovar určenej prieskumom trhu. Za týmto účelom sa zmluvné strany zaväzujú uzatvoriť Dodatok k tejto Dohode.


Čl. III
Objednanie tovaru

1. Kupujúci bude objednávať tovar, e-mailom alebo prostredníctvom obchodného zástupcu– ............., tel.:...................................., e-mail: ............................@.................sk. ( doplní uchádzač)

2. Kupujúci si vyhradzuje právo objednávať tovar 3x do týždňa, vždy deň vopred pre dodaním tovaru  do 14:00 hod. V prípade nedodržania možnosti  objednania  tovaru deň vopred až do 14,00 hod sa to bude považovať za závažné  porušenie tejto Dohody a kupujúci bude mať právo odstúpiť od tejto Dohody a zároveň bude mať nárok na zmluvnú pokutu v zmysle  čl. VIII. tejto Dohody.

3. Predávajúci doručenú objednávku potvrdí e-mailom, alebo osobne najneskôr do 2 hod. po jej obdržaní. Konkrétne množstvo a druh tovaru bude uvedený v objednávkach kupujúceho. V objednávkach bude upresnený rozsah  a množstvo tovaru. Objednávka môže pozostávať  z ľubovoľného množstva a kombinácie položiek  tovaru bez obmedzenia minimálnej veľkosti objednávky.

4. V prípade, ak predávajúci po obdržaní objednávky zistí, že nebude schopný z akýchkoľvek dôvodov na jeho strane dodať tovar podľa objednávky, je povinný  túto skutočnosť  bezodkladne oznámiť kupujúcemu mailom a telefonicky.


Čl. IV
Dodanie tovaru 

1. Predávajúci je povinný dodať objednaný tovar kupujúcemu v termíne určenom kupujúcim v objednávke.

2. Predávajúci sa zaväzuje realizovať dodávku tovaru 3x do týždňa v pracovných dňoch podľa potreby  do  09:00, čas  a deň dodania bude upresnený pri objednávke.

3. Predávajúci je povinný dodať objednaný tovar do miesta dodania, ktorým je:
sklad školskej jedálne, ktorá  sa nachádza pri  Strednej  odbornej škole.

kontaktná osoba: Mgr. Lenka Kaššová, vedúca jedálne, e-mail: l enka.kassova@sostn.sk, tel. +421 903 274 832.

4. Predávajúci súčasne s dodávkou tovaru doručí kupujúcemu dodací list, na ktorom kupujúci potvrdí prevzatie tovaru a uvedie eventuálne výhrady spojené s prevzatím tovaru. Dodací list bude obsahovať minimálne označenie Predávajúceho, Kupujúceho, konkrétne označenie a množstvá dodaných tovarov, dátum dodania a prevzatia tovaru, meno a priezvisko odovzdávajúcej a preberajúcej osoby a ich vlastnoručné podpisy. Jedno vyhotovenie dodacieho listu zostane kupujúcemu. Ak tovar bude zo strany kupujúceho vrátený podľa článku V. bod 4. tejto Dohody z dôvodu jeho vád, bude sa tovar považovať za nedodaný.

Čl. V
Akosť tovaru a záruka

1. Predávajúci je povinný a zaručuje sa dodávať tovar v akosti  A,  a kvalite zodpovedajúcej právnym predpisom a hygienickým normám platným v čase ich dodania, spolu so súvisiacimi dokladmi zodpovedajúcimi  platným právnym predpisom, veterinárnym a hygienickým normám, tovar musí spĺňať požiadavky Zákona  č. 152/1995 Z.z o potravinách v znení neskorších predpisov. Dovoz tovaru musí byť zabezpečený v dopravnom prostriedku spĺňajúcom hygienické predpisy. Tovary musia byť prepravované v hygienicky nezávadných obaloch. 

2. Na tovare musí byť vyznačený dátum spotreby (trvanlivosti).  Na tento tovar sa vzťahuje vyznačená doba spotreby (trvanlivosti). Dodaný tovar bude len v 1. akostnej triede.

3. Vajcia musia byť  dodávané v lehote, v ktorej z doby spotreby vyznačenej na dodanom tovare neuplynula viac ako 1/7  to znamená, že  musia byť dodané čerstvé vajcia nie staršie ako 4 dni. Vajcia musia pochádzať zo schválených a kontrolovaných chovov zo SR.

4. V prípade vád zistených pri dodaní tovaru je kupujúci oprávnený vadný tovar neprevziať a vrátiť ho predávajúcemu späť na náklady predávajúceho. Tieto vady kupujúci uvedie v dodacom liste.

5. Zistené vady kupujúci oznámi predávajúcemu, ktorý je povinný zabezpečiť bezplatné odstránenie vady alebo uspokojenie iného nároku z vád bez zbytočného odkladu alebo podľa podmienok uvedených v tejto Dohode.

6. [bookmark: _Hlk170427227]Predávajúci je povinný dodať kupujúcemu kvalitný a nezávadný tovar bez porušenia obalu. Dodávaný tovar musí byť bez viditeľných známok mechanického poškodenia alebo kontaminácie.

7. Kupujúci resp. osoba preberajúca tovar za  Kupujúceho je pri prevzatí tovaru povinný prekontrolovať jeho úplnosť, kompletnosť, balenie  a svojim podpisom na dodacom liste túto skutočnosť potvrdiť. V prípade akýchkoľvek vád tovaru resp. nesúladu dodávky s údajmi na dodacom liste, je kupujúci povinný túto skutočnosť ihneď pri preberaní tovaru u predávajúceho reklamovať a uviesť nedostatky na dodacom liste. Ich akceptovanie predávajúci potvrdí na dodacom liste svojim podpisom. Bezchybnosť dodávky potvrdzuje kupujúci predávajúcemu podpisom dodacieho listu.

8.   Ak pri prevzatí tovaru zistí Kupujúci, že ide o nekompletnú dodávku objednaného  tovaru, nezodpovedajúceho dohodnutej kvalite, resp. neoznačeného, poškodeného, s nevyhovujúcim dátumom spotreby a pod. a  túto skutočnosť potvrdí na dodacom liste aj predávajúci  resp. osoba odovzdávajúca tovar kupujúcemu. Predávajúci je povinný dodaný tovar vymeniť v lehote uvedenej v ods. 9 tohto článku, ak sa zmluvné strany nedohodnú inak. Predávajúci resp. osoba odovzdávajúca tovar kupujúcemu nesmie bezdôvodne odoprieť podpísanie dodacieho listu v prípade, ak  kupujúci reklamuje tovar. V prípade, ak predávajúci  resp. osoba odovzdávajúca tovar kupujúcemu nesúhlasí s reklamáciou kupujúceho uvedie túto skutočnosť v dodacom liste a následne je štatutárny zástupca predávajúceho povinný vyjadriť sa písomne (mailom) k reklamácii do 24 hodín odo dňa podpísania dodacieho listu kupujúcim. 

9. V prípade, ak predmetom reklamácie bude tovar, ktorý má byť Kupujúcim použitý v deň dodania, je Predávajúci povinný tento tovar vymeniť za bezvadný v lehote do 1 hodiny od okamihu  uplatnenia reklamácie – uvedenú lehotu je nutné dodržať vzhľadom k tomu, že z dodaného tovaru sa začína variť bezprostredne po jeho dodaní. V prípade, ak predmetom reklamácie bude tovar, ktorý má byť Kupujúcim použitý v iný deň, ako je deň dodania, je Predávajúci povinný tento tovar vymeniť za bezvadný v lehote do nasledujúceho dňa do 8:00 hod po dni uplatnenia reklamácie, pokiaľ sa zmluvná strany nedohodnú inak. V prípade nedodržania uvedených lehôt má kupujúci nárok na zmluvnú pokutu vo výške 10 € za každých  aj začatých 30 min. omeškania do úplného dodania -výmeny reklamovaného tovaru a to aj opakovane.

10. [bookmark: _Hlk170915017]Vzhľadom k tomu, že  u niektorých tovarov je možné zistiť ich kvalitu (resp. či nie sú „pokazené“) až po ich otvorení/rozbalení – ktoré sa uskutoční až v deň ich použitia, je Kupujúci oprávnený takéto vady tovaru – ktoré mohol zistiť až po otvorení/rozbalení obalu tovaru reklamovať bezodkladne po zistení takejto vady a Predávajúci je povinný tento tovar vymeniť za bezvadný v lehote do 1 hodiny od prijatia uplatnenia reklamácie. V prípade nedodržania tejto lehoty má kupujúci nárok na zmluvnú pokutu vo výške 10 € za každých  aj začatých 30 min. omeškania do úplného dodania -výmeny reklamovaného tovaru a to aj opakovane.

11. Vady dodávky tovaru musia byť do vystavenia faktúry predávajúcim odstránené. Kupujúci bude akceptovať iba faktúru za dodávku bezchybného tovaru v súlade s objednávkou.

12. V prípade, ak dôjde k zmene kontaktných osôb uvedených v tejto Dohode, je dotknutá zmluvná strana povinná oznámiť túto zmenu bezodkladne druhej zmluvnej strane písomne (resp. mailom).

13. [bookmark: _Hlk35365224] Na účel posúdenia kvality dodávaného tovaru predávajúci  prehlasuje podpisom tejto Dohody, že vlastní potvrdenie o zapísaní prevádzkarne predávajúceho do zoznamu Štátnej veterinárnej a potravinovej správy SR, preukazujúci súhlas štátneho orgánu so skladovaním a distribúciou potravín a osvedčenie Regionálnej veterinárnej a potravinovej správy SR o hygienickej spôsobilosti dopravného prostriedku na prepravu potravín a surovín v zmysle potravinového kódexu SR, ktoré kedykoľvek na požiadanie Kupujúcemu musí predložiť Kupujúcemu. V prípade, ak dodávku tovaru sa bude vykonávať na základe zmluvného vzťahu s dopravcom, predávajúci predloží uzavretú zmluvu s dopravcom a potvrdenie hygienickej spôsobilosti na motorové vozidlá, ktoré sú spôsobilé na prepravu predmetu zákazky kupujúcemu, najneskôr do 3 dní od účinnosti tejto Dohody, ak ju nepredložil už skôr v procese verejného obstarávania. Ak počas trvania dohody predávajúci zmenil dopravcu, je povinný najneskôr tri pracovné dni pre touto zmenou  písomne informovať kupujúceho o tejto zmene a zároveň predložiť uzavretú zmluvu s novým dopravcom a potvrdenie hygienickej spôsobilosti na motorové vozidlá, ktoré sú spôsobilé na prepravu predmetu zákazky.

14. [bookmark: _Hlk35365251]Predávajúci podpisom tejto Dohody prehlasuje, že jeho  prevádzka spĺňa všetky príslušné hygienické požiadavky podľa osobitných predpisov na skladovanie, manipuláciu a dopravu potravín rastlinného a živočíšneho pôvodu a ich uvádzanie na trh v Slovenskej republike, resp. uvádzanie na trh a vývoz do členských štátov Európskej únie, tieto  potvrdenia je predávajúci povinný predložiť kedykoľvek počas trvania tejto Dohody kupujúcemu na vyžiadanie.  V prípade, ak predávajúci nepredloží požadované  v stanovenej lehote kupujúcim, ktorá nesmie byť kratšia ako 5 kalendárnych dní, je to považované za podstatné porušenie tejto Dohody a kupujúci  má  právo odstúpiť od tejto Dohody.

15. Predávajúci bude prevádzať na kupujúceho vlastnícke práva k tovaru dodanému na základe objednávky a kupujúci sa zaväzuje uhradiť predávajúcemu cenu, dohodnutú s predávajúcim a uvedenú a potvrdenú na vystavenej faktúre, v súlade s touto Dohodou.

16. Kupujúci nie je viazaný povinnosťou odobrať celé predpokladané množstvo tovaru, uvedené v Prílohe č. 1 tejto Dohody. Predávajúci bude kupujúcemu fakturovať len objednané a skutočne  prevzaté množstvo tovaru.

17. Predávajúci zodpovedá za kvalitu dodaného tovaru, ich balenie, označovanie, prepravu  atď, ktoré musia byť v súlade so zákonom NR SR č. 152/1995 Z. z. o potravinách v znení neskorších predpisov, Potravinovým kódexom a s ostatnými platnými právnymi predpismi Slovenskej republiky a Európskej únie týkajúcich sa predmetu tejto Dohody. 


Čl. VI
Obaly

1. V prípade ak predávajúci bude dodávať tovar na vratných obaloch (euro paletách, prepravkách a pod.), druh a počet vratných obalov je povinný vyznačiť na dodacom liste podľa článku IV. bod. 4. tejto Dohody. Obeh vratných obalov bude založený na výmennom systéme a predávajúci nebude kupujúcemu fakturovať cenu vratných obalov. Kupujúci bude vratné obaly, v ktorých bol uložený tovar, vracať predávajúcemu pri nasledujúcej dodávke tovaru, najneskôr však do 3 mesiacov od ich obdržania. V prípade ukončenia zmluvného vzťahu je kupujúci povinný vrátiť predávajúcemu obaly do 30 dní od poslednej dodávky. Náklady spojené s vrátením vratných obalov znáša predávajúci.

Čl. VII
Doba platnosti Dohody a ukončenie Dohody

1. [bookmark: _Hlk35365007]Táto Dohoda sa uzatvára na dobu určitú v trvaní 12 mesiacov  od 01.10.2026 do 30.09.2027. 

2. Túto Dohodu je možné ukončiť:
a) písomnou dohodou zmluvných strán, 
b) písomnou výpoveďou ktorejkoľvek zo zmluvných strán i bez udania dôvodu. Výpoveď musí byť písomná a výpovedná lehota pre  Kupujúceho  je 3 mesiace a pre Predávajúceho  je výpovedná lehota  6 mesiacov. Výpovedná lehota začína plynúť prvým dňom mesiaca, nasledujúceho po mesiaci, v ktorom bola výpoveď doručená druhej zmluvnej strane.
c) odstúpením od tejto Dohody v prípade závažného porušenia ustanovení tejto Dohody  v prípadoch podľa tejto Dohody.

2.1  Pre tento prípad sa zmluvné strany dohodli, že závažným porušením ustanovení tejto Dohody je najmä :
a) opakované omeškanie predávajúceho s dodávkou tovaru podľa článku IV. ods. 1 a ods. 2. tejto zmluvy 3x a viac krát,
b)  porušenie zásady kvality a čerstvosti dodávaného tovaru  v zmysle čl. V tejto Dohody 3x, 
c)  v ostatných  prípadoch uvedených v tejto Dohode.

Odstúpenie od tejto Dohody musí byť písomné, odôvodnené a musí byť doručené druhej zmluvnej strane, inak je neplatné. Dohoda sa zrušuje dňom nasledujúcim po doručení oznámenia o odstúpení zmluvy druhej zmluvnej strane alebo márnym uplynutím lehoty na vyzdvihnutie zásielky na pošte.


2.2 Kupujúci môže od tejto Dohody odstúpiť,  aj ak predávajúci:
 a) stratí spôsobilosť dodávať tovar podľa tejto Dohody (napr. zánik právnickej osoby a pod.),
 	b) ak bol  na majetok predávajúceho  vyhlásený konkurz, alebo ak vstúpil do likvidácie,
	 c) v rozpore s ustanoveniami tejto Dohody  zastavil vykonávanie predmetu Dohody alebo inak prejavuje svoj úmysel nepokračovať v plnení tejto Dohody,
  	d)bez predchádzajúceho súhlasu kupujúceho  prevedie všetky alebo niektoré práva a záväzky vyplývajúce z tejto Dohody na tretie osoby,
	 e) poruší svoju povinnosť uvedenú v čl. IX tejto  Dohody, 
	 g)  nedodrží niektoré  z ustanovení  čl. V tejto Dohody 3 krát a viac.

2.3  Kupujúci  je oprávnený odstúpiť od tejto Dohody  aj  z dôvodov uvedených v § 19 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom a účinnom znení.

2.4 Predávajúci môže od tejto Dohody odstúpiť, ak Kupujúci mešká  s úhradou jednotlivých faktúr o viac ako 60  dní odo dňa od ich splatnosti.

3. Nároky na náhradu spôsobenej škody nie sú odstúpením od plnenia tejto Dohody dotknuté.


Čl. VIII
Sankcie

1. V prípade omeškania predávajúceho s dodávkou tovaru podľa článku IV. ods. 2. tejto Dohody, vzniká kupujúcemu právo na uplatnenie zmluvnej pokuty voči predávajúcemu vo výške 0,5% z hodnoty objednaného tovaru za každý aj začatý deň omeškania s dodávkou tovaru. Základom pre výpočet zmluvnej pokuty je cena s DPH.

2. V prípade, ak predávajúci:
a) nedodá tovar v kvalite alebo množstve požadovanej Kupujúcim v súlade s touto Dohodou
[bookmark: _Hlk35364614]c) poruší niektorú  povinnosť uvedenú v čl. IV.  a  čl.  V.  tejto Dohody
d) poruší povinnosť uvedenú ods. 2  a ods. 3  čl. III. tejto Dohody
	
má Kupujúci nárok na zmluvnú pokutu a predávajúci je povinný uhradiť kupujúcemu zmluvnú pokutu vo výške 50 € za každé  takéto porušenie tejto Dohody, aj opakovane.

3. Vyúčtované zmluvné pokuty podľa tejto Dohody je predávajúci povinný  uhradiť kupujúcemu ako oprávnenej zmluvnej strane v lehote 30 dní odo dňa jej uplatnenia.

4. Zmluvné pokuty podľa tejto Dohody je  kupujúci oprávnený jednostranne si započítať s cenou, ktorú má vyplatiť Predávajúcemu na základe faktúry v zmysle tejto Dohody.  

5. Zmluvné strany sa dohodli, že porušením zmluvnej povinnosti, na ktorú sa viaže zmluvná pokuta nie je dotknuté právo domáhať sa zároveň aj náhrady škody.




Čl. IX
Záverečné ustanovenia

1. Predávajúci nie je oprávnený postúpiť pohľadávky z tejto Dohody v zmysle § 524 a nasl. zákona č. 40/1964 Zb. Občiansky zákonník v znení neskorších predpisov (ďalej len “Občiansky zákonník“) bez predchádzajúceho súhlasu kupujúceho.  Právny úkon, ktorým budú postúpené pohľadávky predávajúceho v rozpore s dohodou podľa predchádzajúcej vety, bude v zmysle § 39 Občianskeho zákonníka neplatný. Súhlas kupujúceho je zároveň platný len za podmienky, že bol na takýto úkon udelený predchádzajúci písomný súhlas štatutárneho orgánu kupujúceho.

2. Táto Dohoda nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia podľa ust. § 5a zákona  č. 211/2000 Z.z. o slobodnom prístupe k  informáciám v znení neskorších predpisov, v spojení s  ust. § 47a  zákona č. 40/1964 Zb. Občianskeho zákonníka v znení neskorších predpisov.

3. Zmeny a doplnky k tejto Dohode môžu byť vykonané len písomnými a očíslovanými dodatkami podpísanými zmluvnými stranami.

4. Právne vzťahy neupravené touto Dohodou sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ostatnými súvisiacimi právnymi predpismi SR.

5. Predmetná Dohoda je vyhotovená v 4 vyhotoveniach, z ktorých každá zmluvná strana obdrží dve jej vyhotovenia.

6. Zmluvné strany potvrdzujú svojím podpisom, že sa oboznámili so znením tejto Dohody, súhlasia s ním a prehlasujú, že táto Dohoda nebola uzatvorená v tiesni ani za inak jednostranne nevýhodných podmienok, čo potvrdzujú vlastnoručnými podpismi.


v     ..................................., dňa.......... 2026              v Trenčíne, dňa ....................2026

Predávajúci:                                                                Kupujúci:
...........................................                                         ......................................................


..........................................                                          ......................................................
                                                                                                  Ing.  Pavol Koštialik
                                                                                                       riaditeľ školy



Prílohy:
[bookmark: _Hlk133434904]
Príloha č.1: Cenník – Cenová ponuka uchádzača – Návrh na plnenie kritérií

DOPLNÍ UCHÁDZAČ PODĽA PRÍLOHY  č.1

